ارشد محمود ناشاد

ڈاکٹر ارشدمحمودناشاؔد اٹک کے معروف اہل قلم، شاعر اور محقق ہیں۔ آپ پاکستان رائٹرز گلڈ اوراقبال اکادمی پاکستان کے تاحیات رکن ہیں۔

 پیدائش 
ارشد محمود ناشاد یکم جنوری 1970 کو ضلع اٹک کے ایک دور افتادہ اور پس ماندہ گاؤں ڈومیال تحصیل پنڈی گھیب میں اصغر علی کے گھر میں پیدا ہوئے۔

 تعلیم 
آپ نے پرائمری اور مڈل تک تعلیم مختلف اداروں سے حاصل کی۔١٩٨٦میں ایف جی بوائز ہائی اسکول اٹک سے میٹرک کا امتحان پاس کیا۔ گورنمنٹ کالج اٹک سے بی اے اور جامعہ پنجاب سے پرائیویٹ امیدوار کی حیثیت سے ایم اے (اردو ) اور پنجابی کے امتحانات پاس کیے۔ ٢٠٠٦ میںجامعہ پنجاب " سے اردو غزل کا تکنیکی،ہیئتی اور عرضی سفر" کے موضوع پر تحقیقی مقالہ لکھ کر پی ایچ ڈی کی ڈگری حاصل کی۔

 عملی زندگی 
آپ دورانِ تعلیم مختلف اداروں میں ملازمت کرتے رہے۔ ایم اے کے بعد گجرانوالہ کے ایک معروف تعلیمی ادارے پاکستان انٹرنیشنل پبلک اسکول اینڈ کالج سے بہ طور استاد منسلک رہے۔ ١٩٩٧ میں پبلک سروس کمیش کا امتحان پاس کر کے گورنمنٹ انٹر کالج آف کامرس اٹک میں اردو کی تدریس پر مامور ہوئے۔اس ادارے میں دس سال سے زیادہ عرصہ خدمات انجام دینے کے بعد ٢٠٠٦میں علامہ اقبال اوپن یونیورسٹی اسلام آباد کے شعبہ اردو کے ساتھ وابستہ ہوئے۔آج کل یہیں ایسوسی ایٹ پروفیسرہیں اور صدرِ شعبہ کے طور پر خدمات انجام دے رہے ہیں۔ اُن کی نگرانی میں پی ایچ ڈی کے 20 اور ایم فل کے 50 سے زائد مقالات لکھے جا چکے ہیں۔

 شاعری 
ارشدمحمودناشاؔد نے 1985ء میں باقاعدہ شعر گوئی اختیار کی۔ شاعری میں اصغر بریلوی اور نذر صابری ان کے استاد ہیں۔ 1990ء میں پنجابی ادبی سنگت کی بنیاد رکھی۔ ارشدمحمودناشاؔد پاکستان رائٹرز گلڈاوراقبال اکادمی کے بھی رکن ہیں۔
 شاعری مجموعے 
 آغوش گل۔ ۔۔ مجموعہ کلام
 ابھی تک تم نہیں سمجھے
 رنگ
 کتاب نامہ
 تحقیقی و تدوینی کام 
 ضلع اٹک دے پنجابی شاعر۔ ۔۔ تحقیق
 مقالات برق۔ ۔۔ ترتیب
 جادہ تحقیق
 اطراف تحقیق
 اردو غزل۔ کا تکنیکی ،ہیئتی اور عروضی سفر
 تذکرہ علما(مولانا محمد حسین آزاد)
 اٹک کے اہل قلم
 چھاچھی بولی۔ ادبی و لسانی جائزہ
 کھوج لیکھا (پنجابی تحقیقی مضامین)
 سیرِ سوات(حکیم یوسف حضروی)
 روشنی کی ایک صدی(گورنمنٹ کالج اٹک کی صد سالہ تاریخ)
 مکاتیبِ ہم نفساں
 آرزو نامے(ڈاکٹر مختار الدین احمد کے مکاتیب)
 مڈھلی پنجابی گرامر
 امان اللغات(مولوی امان الحق)
 خوف کے آس پاس(کرونا سے متعلق شاعری کا انتخاب)
 انتخابِ کلامِ میر
 انتخابِ کلامِ حالی
 گیان نامے(ڈاکٹر گیان چند کے خطوط)
 کتابیاتِ حالی
 تدریسِ علومِ شعریہ

 حوالہ جات 

زمرہ:بقید حیات شخصیات
زمرہ:ضلع اٹک کی شخصیات